आतंकी हमले के बाद भी नहीं थमी अमरनाथ यात्रा, हर-हर महादेव...के जयकारे के साथ रवाना हुआ जत्था  
अमरनाथ यात्रा रोकने के लिए आतंकियों ने किया था हमला
हमले में 7 तीर्थ यात्रियों की हुई मौत और 19 लोग घायल हुए
हमले के बाद भी नहीं रोकी गई अमरनाथ यात्रा, मंगलवार तड़के जत्था रवाना
नेशनल कांफ्रेंस, कांग्रेस, विहिप और जेकेएनपीपी सहित कई राजनीतिक दलों ने कश्मीर के अनंतनाग जिले में अमरनाथ यात्रियों पर हुए आतंकी हमले के चलते आज (बुधवार) शहर में बंद का आहवान किया है. विहिप प्रवक्ता राजेश कुमार ने कहा कि हमने अनंतनाग में आतंकी हमले में सात अमरनाथ यात्रियों की मौत के विरोध में बुधवार को जम्मू बंद का आह्वान किया है. कांग्रेस प्रवक्ता रवींद्र शर्मा ने हमले की निंदा करते हुए कहा कि पार्टी बंद का समर्थन करती है. इनके अलावा जेकेएनपीपी और एनसी ने भी बंद का आह्वान किया.